Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 380

2. Néprajzi ismeretek vagy A német nemzetiségi nyelvvel kapcsolatos ismeretek Választható ismeretek: A vizsgára történõ felkészülés utolsó évében egy terület – Történeti ismeretek, Kisebbségpolitikai ismeretek, Néprajzi ismeretek, A német nemzetiség nyelvével kapcsolatos ismeretek, Földrajzi ismeretek, Társadalmi ismeretek, A német nemzetiség épített környezetének ismerete, A német nemzetiség ének-, zene- és tánckultúrájának ismerete – mélyebb megismerése, egy projekt elõzetes kidolgozása és annak bemutatása a szóbeli vizsgán. A szóbeli vizsgára adható felkészülési idõ: 30 perc A vizsgázó felelési ideje: Középszinten 15 perc Emelt szinten 20 perc A felkészülés során írott anyagok, alapvetõ forrásgyûjtemények, CD-k és hangzó és képi anyagok, számítógép áll a jelöltek rendelkezésére. Tartalmi szerkezet A szóbeli vizsgán egy elõre elkészített projekttervet mutat be a diák legfeljebb 5 percben (emelt szinten 10 perc). Ezután kétszer 5 perc áll rendelkezésére, hogy önállóan kifejtse választhatóan a történeti ismeretek vagy a kisebbségpolitikai ismeretek, illetve a néprajzi ismeretek vagy a nyelvvel kapcsolatos ismeretek közül kihúzott tételt. Mindegyik ismeretcsoportban 10 tételt kell adni (így tételcsoportonként 2 x 10 tételbõl húzhat a jelölt), mindegyik tételhez két különbözõ, de azonos tartalmú forrást kell hozzárendelni. Ügyelni kell arra, hogy a megadott tételek hasonló nehézségûek legyenek, és azokat a használható segédeszközökkel megközelítõen ugyanannyi idõ alatt lehessen megoldani. Értékelés A szóbeli vizsgateljesítmény maximális pontértéke 50 pont. Ezen belül a projekttervre 30 pont, a másik két ismeretcsoportra 10-10 pont adható. A vizsgateljesítmény értékelése a következõ általános értékelési kritériumok alkalmazásával történik. A projektterv bemutatása – összesen 30 pont − Tartalmi gazdagság 5 pont − A felhasznált ismeretek logikus, áttekinthetõ csoportosítása 5 pont − Szemléletesség az elõadásban 5 pont − A projekt kapcsolódása a valóságos helyzetekhez 5 pont − A projekt tárgyának önálló értelmezése 10 pont Történeti vagy kisebbségpolitikai ismeretek és néprajzi vagy a nyelvvel kapcsolatos ismeretek – összesen 20 pont (kétszer 10 pont) − A rendelkezésre álló segédanyagokból történõ válogatás képessége 2 pont − A szerzett információk világos és logikus csoportosításának képessége 2 pont − Az elõadás szemléletessége, nyelvi megformáltsága 2 pont − Egyéni tapasztalatok beépítése a feleletbe, saját vélemény megfogalmazása 4 pont NÉMET NEMZETISÉGI NYELV (Nyelvoktató oktatási forma) RÉSZLETES ÉRETTSÉGI KÖVETELMÉNYEK NÉMET NYELVBÕL A NYELVOKTATÓ KÖZÉPISKOLÁBAN BEVEZETÉS A vizsga célja A német nemzetiségi nyelvi és irodalmi érettségi vizsga célja: − egyrészt a kommunikatív nyelvtudás és kompetencia mérése, azaz annak megállapítása, hogy a vizsgázó képes-e valós kommunikációs céljait a négy nyelvi alapkészség terén (olvasott szöveg értése, hallott szöveg értése, beszédkészség és íráskészség) megvalósítani, − másrészt annak figyelembe vétele, hogy mennyire sikerült a tanulónak elsajátítaniuk a sajátos nemzetiségi oktatási és nevelési tartalmakat. A vizsgakövetelményekben a vizsga mindkét szintjén meghatározó szerepet töltenek be a szövegértés, az írásbeli és szóbeli szövegalkotás képességei és tevékenységei. A képzés sajátos jellegébõl adódóan, az érettségi vizsgán meg kell jelennie mindannak a nevelési és oktatási tartalomnak, ismeretanyagnak, ami a nemzetiségi nyelvoktató programra jellemzõ. Fontos, hogy a diákok képesek legyenek önálló tájékozódásra, a kisebbségeket érintõ aktuális hazai, ill. külföldi események megítélésére, érzelmi, szociális, intellektuális élmények megélésére és kifejezésére. A nemzetiségi német nyelvi érettségi vizsga során hangsúlyosak az irodalmi ismeretek és mindaz, ami a hazai nemzetiségi kulturális hagyomány mellett az anyaországi kultúrát is jellemzi. Mindezek az ismeretek a témakörök számonkérésében jelennek meg. Az érettségi vizsga célja annak megállapítása, hogy a vizsgázó − ismeri a magyarországi nemzetiség történelmét, kultúráját, nyelvi sajátosságait, valamint a kisebbségeket érintõ aktuális kérdéseket, − képes gondolatait a vizsgafeladatoknak megfelelõ mûfajban, szerkezetben és stílusban elõadni, − önállóan tud reagálni különbözõ korszakok különbözõ mûfajú szépirodalmi és köznapi szövegeinek következtetéseire. A vizsgaszintek A középszintû vizsga célja köznapi, egyszerû írott vagy hallott szövegek értésének, ill. alkotásának mérése. A középszintû követelmények nélkülözhetetlenek az emelt szinten. Az emelt szint mennyiségében, minõségében más nyelvtudást kíván mérni. Az emelt szintû vizsga célja az elvontabb, összetettebb, hosszabb szövegek értésének, alkotásának mérése, valamint annak megállapítása, hogy a vizsgázó képes-e a felsõfokú oktatásban való részvételre. A vizsga mindkét szinten írásbeli és szóbeli részbõl áll, gerincét a négy nyelvi alapkészség mérése alkotja, és az összesített pontszámon keresztül ad képet a vizsgázó idegen nyelvi kommunikatív kompetenciájáról. A kommunikatív készségek alkalmazásához a nyelvhasználónak rendelkeznie kell megfelelõ mennyiségû szókinccsel, és ismernie kell a nyelv struktúráját. A nyelvi elemek értését az olvasott és hallott szövegértési feladatokban közvetett módon, a beszéd- és íráskészséget mérõ feladatokban pedig közvetlenül mérjük. A nyelvtani és lexikai kompetenciát egy külön vizsgarész keretében célzottan is mérjük. A vizsga egynyelvû, azaz közvetítési készséget nem mér. A követelmények figyelembe veszik a NAT fejlesztési követelményeit, a „Német nemzetiségi nyelvoktató középiskolák kerettantervének követelményeit”, a „Német nemzetiségi nyelv és irodalom érettségi vizsga általános követelményeit”, a „Német, mint idegen nyelvi érettségi vizsga általános és részletes követelményeit”, „A magyar nyelv és irodalom érettségi vizsga részletes követelményeit”, valamint az Európa Tanács idegennyelv-oktatással kapcsolatos ajánlásait a „Gemeinsamer Europäischer Referenzrahmen für Sprachen” és a „Kontaktschwelle Deutsch als Fremdsprache” kiadványok alapján. A nyelvoktató német nemzetiségi nyelvi érettségi vizsga szintmeghatározásai is igazodnak az Európa Tanács skálájához, amely szerint A nyelvoktató német nemzetiségi nyelvi érettségi vizsga szintmeghatározásai is igazodnak az Európa Tanács skálájához, amely szerint a vizsga középszintje az A2–B1, az emelt szint pedig a B2 szintnek felel meg. Európa Tanács Érettségi vizsga C2 Mesterszint C1 Haladó szint B2 Középszint Emelt szint B1 Küszöbszint A2 Alapszint Középszint A1 Minimumszint Az Európa Tanács A2, B1, B2 szintjeinek általános leírása: B2 Megérti a változatos, konkrét vagy elvont témájú szövegek fõ gondolatmenetét, követni tudja a hosszabb, összetettebb érveléseket is. Folyamatos és természetes módon tud a célnyelven interakciót folytatni. Világos és részletes szöveget tud létrehozni különbözõ témákról. Véleményét indokolni tudja, részletezni tudja a különbözõ lehetõségekbõl adódó elõnyöket és hátrányokat. B1 Megérti a fontosabb információkat olyan egyszerû, hétköznapi szövegekben, amelyek gyakori élethelyzetekhez kapcsolódnak (pl. iskola, szabadidõ, munka). Képes külföldiekkel kommunikálni mindennapi helyzetekben. Egyszerû, összefüggõ szöveget tud alkotni olyan témákban, amelyeket ismer, vagy amelyek az érdeklõdési körébe tartoznak. Be tud számolni eseményekrõl, élményeirõl, érzelmeirõl és törekvéseirõl. Rövid magyarázatot tud fûzni eseményekhez, jelenségekhez, indokolni tud különbözõ álláspontokat és terveket. A2 Megért olyan mondatokat és rövid szövegeket, amelyek az õt közvetlenül érintõ területekhez kapcsolódnak. Tud kommunikálni olyan mindennapi, begyakorolt helyzetekben, amelyekben egyszerû és közvetlen információcserére van szükség. Tud egyszerû nyelvi eszközöket használva beszélni önmagáról, családjáról és szûkebb környezetérõl. I. RÉSZLETES ÉRETTSÉGI VIZSGAKÖVETELMÉNY A) KÉSZSÉGEK ÉS SZÖVEGFAJTÁK

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes